परियोजना की सुरक्षा के लिए लगी सीआईएसएफ और जिला प्रशासन ने आग पर काबू पाने के लिए व्यापक इंतजाम किए और आग पर काबू पा लिया। ओबरा परियोजना में आग लगने की जानकारी होने पर जिलाधिकारी, पुलिस अधीक्षक और सदर एसडीएम, सीओ आदि मौके पर पहुंचे। दो लोगों के घायल होने की भी जानकारी आ रही है जिन्हें ओबरा परियोजना के अस्पताल में भर्ती कराया गया है। सोनभद्र के अपर जिलाधिकारी उमाकांत तिवारी ने बताया कि ओबरा विद्युत परियोजना के ओबरा बी के केबल यार्ड में सुबह संदिग्ध परिस्थितियों में आग लगने से तीन इकाइयां ट्रिप हो गईं, जिससे 1000 मेगावॉट बिजली का उत्पादन बंद हो गया। बाद में एक इकाई को चालू किया गया।